འབྲོག༽བོད་ནང་གི་བོད་མི་ཚོས་རྒྱ་ནག་མི་སེར་དེང་གཞུང་གི་དྲག་གནོན་སྲིད་ཇུས་ལ་གདོང་ཐུག་དུས།མགོ་བོ་གཏན་ནས་མི་སྒུར་བའི་ཆོད་སེམས་བརྟན་པོ་དང་གཅེས་པའི་ཚེ་སྲོག་ཡིན་ཡང་བློས་གཏོང་ནུས་པའི་སྙིང་སྟོབས་དང་སྤོབས་པ་མངོན་ཡོད།ཕྱི་ལོ་༢༠༠༩ལོར་ཀིརྟི་དགོན་པའི་དགེ་འདུན་པ་བཀྲ་བྷ་ཡིས་རྒྱ་དམག་གི་མདུན་སར་ཐེངས་དང་པོར་རང་ལུས་མེར་བསྲེགས་ནས་ངོ་རྒོལ་བྱས་པ་ནས་བཟུང་།བོད་མི་ཚོས་གཅིག་རྗེས་གཉིས་མཐུད་ཀྱིས་ཚ་ཚ་འུར་འུར་གྱིས་ངོ་རྒོལ་བྱས།དེ་འདྲའི་ཛ་དྲག་གི་གནས་སྟངས་ཤར་ཚེ།བཙན་བྱོལ་གྱི་བོད་མི་རྣམས་རྐང་འཁུམས་ལག་འཁུམས།ངག་ཆད་ལྕེ་ལྐུགས།རིག་པ་ཉམས།སྟོབས་ཤུགས་ཟད།སྙིང་སྟོབས་ཞུ་ནས་བོད་མིའི་རང་སྲེག་གི་དོན་རྐྱེན་རེ་རེ་བྱུང་དུས་བཤད་ཕོད་པ།སྤེལ་ནུས་པ་ཞིག་ནི༼གདུང་སེམས་མཉམ་སྐྱེད༽།༼མཆོད་འབུལ་བསྔོ་སྨོན༽།དེ་ལས་རབ་ན༼གསར་འགོད་གསལ་བསྒྲགས༽ཤིག་གིས་འབྱོལ་ཐབས་བྱས་དང་བྱེད་ཀྱིན་ཡོད་པར་ཁྱེད་ལ་དགོངས་ཚུལ་ཅི་ཞིག་ཡོད།